To či pre svoju dovolenku zvolíte cestovnú kanceláriu alebo si všetko od ubytovania až po letenky zariadite sami, je čisto na vás a vašich preferenciách. Obe možnosti majú svoje výhody. Ak cestujete "na vlastnú päsť", môžete výrazne ušetriť a svoju cestu plánovať oveľa spontánnejšie. Cestovná kancelária vám potom bude vyhovovať, pokiaľ nechcete vôbec nič riešiť, chcete si len užiť svoju dovolenku a oddýchnuť si - skrátka prídete k hotovému. Tieto možnosti je možné aj rôzne kombinovať - môžete napr. využiť iba cestovné portály ako je napr. Booking.com, dohovoriť si ubytovanie a zvyšok si zariaďovať sami.